kardosdrur/scandi-wiki huggingface dataset:
Nyhedsbrev

Et nyhedsbrev er en regelmæssigt distribueret publikation om et hovedemne, som har interesse for dets abonnenter. Aviser og flyers er typer af nyhedsbreve.
Elektronisk leverede nyhedsbreve via e-mail (e-nyhedsbreve) har vundet hurtigt frem, af de samme grunde, som er årsag til, at e-mail generelt bliver mere populært end trykt korronspondance.

Mange nyhedsbreve er udgivet af klubber, foreninger, sammenslutninger og virksomheder for at formidle information, som har interesse for deres medlemmer, kunder eller ansatte. Nogle nyhedsbreve er skabt for at tjene penge og solgt direkte til abonnenterne. At sende nyhedsbreve til kunder og kundeemner er en udbredt markedsføringsstrategi, som kan have fordele og ulemper.

Indholdet i et nyhedsbrev er typisk nyheder og kommende events for organisationen, såvel som kontaktinformation for generelle forespørgsler.

E-nyhedshedsbrev 
Et e-nyhedsbrev er et nyhedsbrev udsendt elektronisk via e-mail.

E-nyhedsbreve vinder frem som erstatning for de traditionelle nyhedsbreve. En grund til dette er de lavere distributionsomkostninger.

E-nyhedsbrevets lavere omkostninger har også gjort det muligt for flere at sende nyhedsbreve – det være sig mindre virksomheder med begrænsede økonomiske midler og store virksomheder med en meget spredt kundegruppe, som for eksempel Amazon.com.

Som med traditionelle nyhedsbreve bruges e-nyhedsbrevet typisk af klubber, foreninger, sammenslutninger og virksomheder for at formidle information, som har interesse for deres medlemmer, kunder eller ansatte. Mange e-nyhedsbreve viser også tydeligt deres oprindelse ved rent grafisk at forsøge at ligne et trykt nyhedsbrev.

Der findes i dag moduler til CMSer samt dedikerede e-nyhedsbrev systemer, som gør udarbejdelsen af det enkelte e-nyhedsbrev overkommelig, når først skabelonen for nyhedsbrevet er blevet defineret en gang for alle.

De lave omkostninger forbundet med at udsende et e-nyhedsbreve har gjort, at nogle virksomheder udsender reklame i form af e-nyhedsbreve til et meget stort antal modtagere uden at tage hensyn til, om de ønsker at modtage e-nyhedsbrevet, eller om de kunne have interesse for produktet. Disse udsendelser kaldes populært for spam.

Referencer 

Publikationer
Breve
Elektronisk post
Starý most

Starý most (direkte oversat Gamle bro, tidligere Most Červenej armády, dvs. Røde Hær-broen,Štefánikov most,Ferenc József híd og Franz Josef brücke) er en 460 m lang bro, den ældste stadig eksisterende bro over Donau, i Bratislava, Slovakiet. Broen inkluderer en træsti for fodgængere, en tosporsvej og jernbanespor som ikke bruges i dag.

Eksterne links 
 Structurae-databasen (engelsk)
 dbridges.fw.hu (ungarsk)

Bygninger, konstruktioner og anlæg i Bratislava
Broer i Slovakiet
Hochstaufen

Hochstaufen er et bjerg nord for Bad Reichenhall (i landkreis Berchtesgadener Land), og det østligste bjerg i Chiemgauer Alpen i Bayern i Tyskland med en højde på 1.771 meter over havet. Bjerget høret til Staufen-massivet og er et populært sted for bjergbestigning.

I 1600-tallet var der minedrift ved Hochstaufen. Den mest kendte grubegang var Doktor-Oswald-Stollen, kun 60 meter nedenfor toppen.

I en højde på 1.750 meter ligger bjerghytten Reichenhaller Haus.

Eksterne henvisninger 

 Bad Reichenhall

Bjerge i Tyskland
Bjerge i Alperne
Municipium

Municipium (flertal: municipia) var en betegnelse for den næsthøjeste kategori af byer i Romerriget. Den højeste kategori var colonia (koloni). Det første municipium var Tusculum. Municipia var kendetegnet ved at have en høj grad af selvstyre. De forskellige municipia var opdelt i to rangklasser:

Borgerne i municipia af første rang havde fuldt romersk borgerskab, og deres rettigheder inkluderede retten til at stemme, hvilket var den ultimative ret i Rom.

Den anden rang af municipia omfattede vigtige stammer, der var kommet under romersk kontrol. Indbyggerne var ikke fuldt ud romerske borgere (selv om pensionerede magistrater kunne opnå en sådan status). De havde samme pligter som romerske borgere, i form af skat og værnepligt men ikke alle rettigheder, idet de f.eks. ikke havde retten til at stemme.

Romerriget
Teddy Vork

Teddy Vork (født 1977 i Esbjerg) er en dansk forfatter, cand.mag. i engelsk og litteraturvidenskab, der debuterede i 2008 med novellesamlingen Hvor skyggen falder.

Bibliografi 
 Hvor skyggen falder (2008) 
 Diget (2010) 
 Ex (2012) 
 Sprækker (2014)

Noveller 
 Frederik og Snemanden - i Himmelskibet nr. 12 (2006/2007)
 Delilas lokker – i antologien Horror.dk (2008)
 En helt forkert kiste – i Himmelskibet nr. 16 (2008)
 Isolde - i antologien Velkommen til dybet: 13 gyserhistorier (2011)
 Mare, mare minde - i antologien Til deres dages ende : ny dansk fantasy 2012 (2012)
 De rette omgivelser - i antologien Vampyr (2013)
 Den usynlige verdens undere - i antologien Pix (2013)

Kilder 
 Himmelskibet nr. 18, 2008: Skyggens mand – interview med Teddy Vork – V. Mathias Clasen
 Jydske Vestkysten (14.12.2012): Teddy & de helt almindelige genfærd

Eksterne henvisninger 
 
 Forfatterpræsentation
 Bibliotek.dk
 
 Gyseren.dk 

Novelleforfattere fra Danmark
Dansksprogede forfattere fra Danmark
Personer fra Esbjerg
Garret Hobart

Garret Augustus Hobart (født 3. juni 1844, død 21. november 1899) var USA's 24. vicepræsident.

 
Før Hobart gik ind i politik, praktiserede han som advokat i Paterson i New Jersey, og det var også som lokalpolitiker i denne stat, at hans politiske liv begyndte. Han blev valgt som vicepræsident for præsident William McKinley i 1896 og blev i denne stilling, til han døde af hjertesvigt i november 1899. 

I Hobarts tid som vicepræsident udførte hans kone Jennie en del af pligterne for præsident McKinleys kone Ida Saxton McKinley, fordi sidstnævnte led af epilepsi.

Se også 
 Amerikanske vicepræsidenter

Eksterne henvisninger 

USA's vicepræsidenter
Personer fra New Jersey
Adlai E. Stevenson

Adlai Ewing Stevenson I (23. oktober 1835 – 14. juni 1914) var uddannet jurist og praktiserede som advokat fra 1858, til han i 1868 blev indvalgt som repræsentant for Illinois i Kongressen. I 1892 blev han valgt som den 23. vicepræsident i USA i Grover Clevelands anden periode som præsident.

Adlai Ewing Stevenson I var bedstefar til Adlai Ewing Stevenson II, som var USAs FN-ambassadør og demokraternes kandidat til præsident i 1952 og 1956.

Se også 
 Amerikanske vicepræsidenter

Eksterne henvisninger 

USA's vicepræsidenter
Personer fra Kentucky
Personer fra Illinois
Levi P. Morton

Levi Parsons Morton (16. maj 1824 – 16. maj 1920) var en forretningsmand, som begyndte sin politiske karriere som repræsentant for New York i Kongressen i 1879. Han blev i 1889 USA's 22. vicepræsident under præsident Benjamin Harrison.

Morton blev allerede i 1881 opfordret til at være vicepræsidentkandidat for præsident James Garfield, men takkede nej til det. Havde han accepteret dette tilbud ville han have været blevet USA's 21. præsident, da Garfield blev skudt og dræbt i juli 1881. I stedet blev han ambassadør i Frankrig og indirekte skyld i attentatet mod Garfield, da dette blev udført af manden, som ønskede denne stilling. 

Han blev en meget populær ambassadør i Frankrig og var virksom i at fremme handelen mellem de to lande. 

Efter hjemkomsten fra Frankrig valgtes han som vicepræsident. Efter denne periodes afslutning blev Morton guvernør for New York fra 1895 – 1896. Herefter trak han sig tilbage fra den politiske arena og genoptog sit liv som forretningsmand, denne gang med køb og salg af ejendomme. 

Morton døde på sin 96 års fødselsdag i 1920.

Se også 
 Amerikanske vicepræsidenter

USA's vicepræsidenter
Personer fra Vermont
Personer fra New Hampshire
Personer fra Massachusetts
Guvernører i New York
Ratchet & Clank: Tools of Destruction

Ratchet & Clank: Tools of Destrution er det første spil i Ratchet & Clank Future serien, det udkom i 2007

Tools of Destruction
Platformspil
Computerspil fra 2007
PlayStation 3-spil
Thomas A. Hendricks

Thomas Andrews Hendricks (6. september 1819 – 25. november 1885) var kongresmand, senator og den 21. vicepræsident i USA. Han sad kun to måneder som vicepræsident før han døde i 1885.

Hendricks er den eneste vicepræsident som er afbildet på en pengeseddel i USA uden også at have været præsident. Han er afbildet på $10-sedlen fra 1886. Se billede af den her.

Se også 
 Amerikanske vicepræsidenter

USA's vicepræsidenter
Personer fra Indiana
Fichtelberg

Fichtelberg er et bjerg midt i Erzgebirge i delstaten Sachsen i det sydøstlige Tyskland nær grænsen til Tjekkiet. Bjerget er 1.215 meter over havet, og er det højeste bjerg i Sachsen og det næsthøjeste i Erzgebirge. Fichtelberg har to toppe og den mindste er 1.206 moh. Fichtelberg var det højeste bjerg i Østtyskland

Fichtelberg ligger ovenfor vintersportsbyen Oberwiesenthal, hvorfra en svævebane går op til toppen. Svævebanen åbnede i 1924 og er 1.175 meter lang og stiger 305 meter. Kabinerne på svævebanen er den ældste type i Tyskland.

På toppen ligger Fichtelberghaus, som er en restaurant og et hotel, og et 31 meter højt udsigtstårn. På klare dage kan man se bjergene i det nordlige Tjekkiet, (Böhmiske Mittelgebirge) og til bjerge på grænsen mellem Tjekkiet og Polen. Området omkring Fichtelberg og nabobjerget Klínovec er et populært vintersportsted og har mange skilifte og løjper til langrend.

Bjerge i Sachsen
Erzgebirge
Ratchet: Gladiator

Ratchet: Gladiator eller Ratchet: Deadlocked  er et spil i spilserien Ratchet & Clank, det udkom i 2005.

Ratchet: Gladiator, er et spin-off spil i den populære Ratchet & Clank-serie til Playstation konsollen. Spillet udkom den 25. oktober i 2005 til Playstation 2 af udvikleren Insominiac Games, der stadig i dag fortsætter med at udgive nye titler i serien. 

I spillet spiller man som Ratchet, der sammen med to kampdygtige robotter skal besejre et hav af fjender bestående af monstre og high-tech gladiatorer, når Ratchet selv bliver en gladiator, da han for fjerde gang skal beskytte galaksen. Denne gang ved at vinde samtlige turneringer i arenaerne spredt over diverse planeter og månebaser i den skumle del af universet, kaldet Shadow Sector.

Eksterne henvisninger 
 

Ratchet & Clank
Platformspil
Computerspil fra 2005
PlayStation 2-spil
Böhmiske Mittelgebirge

Böhmiske Mittelgebirge eller på tjekkisk České Středohoří er en bjergkæde i det nordlige Böhmen i Tjekkiet. Toppene er af vulkansk oprindelse , og det højeste Milešovka er på 836 moh. Bjergkæden er omkring 80 km lang, og gennemskæres af Elben.

Motorvejen mellem Prag og Dresden går gennem bjergene.

Eksterne henvisninger 

 www.ceskestredohori.cz

Bjerge og bakker i Tjekkiet
Lydredigering

Lydredigering er den proces hvori en person ændrer enten råt eller allerede redigeret lydmateriale. Processen omfatter blandt justering af volume, equalizer, tilførelse af effekter, ekko og rumklang.

Se også 
 Mixing
 Mastering
Steinberg Media Technologies

Steinberg Media Technologies GmbH (eller bare Steinberg) er et tysk firma specialiseret i lydprodukter. Steinberg har blandt andet udviklet Cubase- og Nuendo-serierne, samt den voksende industristandard for virtuelle instrumenter Virtual Studio Technology.

Det første produkt MIDI-Sequencer Steinberg Pro16 for Commodore 64.

Se også 
 Yamaha

Eksterne henvisninger

Referencer 

Softwarevirksomheder fra Tyskland
Etableret i 1984
George M. Dallas

George Mifflin Dallas (født 10. juli 1792, død 31. december 1864) var en amerikansk senator fra Pennsylvania og den 11. vicepræsident i USA under James Knox Polk i perioden 4. marts 1845 til 4. marts 1849.

Dallas havde en skiftende karriere med stillinger som ambassadesekretær, bankchef, ordfører, statsadvokat, jurist, senator og som ambassadør til Moskva og London.

Byen Dallas i Texas har sandsynligvis fået sit navn efter George M. Dallas.

Se også 
 Amerikanske vicepræsidenter

Litteratur 
 Hatfield, Mark O. George Mifflin Dallas. Vice-Presidents of the United States, 1789-1983. Washington: U.S. Government Printing Office. 1979.

USA's vicepræsidenter
Henry Wilson

Henry Wilson (16. februar 1812 – 22. november 1875) var en amerikansk senator fra Massachusetts og den 18. vicepræsident i USA. 

Wilsons blev født Jeremiah Jones Colbath i Farmington, New Hampshire. Familien på 12 kunne ikke forsørge sig selv, og han blev adopteret bort til en mand med efternavnet Wilson. I 1833 ændrede han også sit eget navn til Henry Wilson. Samme år flyttede han til Massachusetts og begyndte at arbejde som skomager. 

I 1841 engagerede han sig i lokalpolitikken, og fra 1848 til 1851 var han ejer og redaktør af avisen Boston Republican. Wilson stillede til kongresvalg i 1852, men der skulle gå tre år før han blev indvalgt, da som senator fra Massachusetts. Han blev genvalgt tre gange, og sad til han i 1873 blev vicepræsident. 

Wilson sad som vicepræsident frem til han døde i 1875. 

Wilson engagerende sig stærkt i kampen mod slaveejernes magt, og skrev flere bøger, blandt andet: History of the Anti-Slavery Measures of the Thirty-seventh and Thirty-eighth Congresses, 1861-64 (1864); History of the Reconstruction Measures of the Thirty-ninth and Fortieth Congresses, 1865-68 (1868); og den meget værdifulde History of the Rise and Fall of the Slave Power in America, (tre bind, 1872-77). Osgood and Co., 1873-77)

Se også 
 Amerikanske vicepræsidenter

USA's vicepræsidenter
Personer fra New Hampshire
Magix Music Maker

MAGIX Music Maker er en programserie udviklet af MAGIX AG, beregnet til mixing og redigering af musik. Programmet er per september 2014 i sin 21. version (2015), og distribueres også i en Producer og XXL-udgave.

Music Maker kan optage eller importere lydfiler, arragneret på et ønsket antal spor, og efterfølgende afspilles som en hel sang. Music Maker understøtter også Steinbergs Virtual Studio Technology.

Programmer fra Magix AG
Musikproduktion
Musikprogrammer
Multimedieprogrammer til Windows
Schuyler Colfax

Schuyler Colfax (født 23. marts 1823, død 13. januar 1885) var den 17. vicepræsident i USA. Han gjorde tjeneste i den første af de to perioder til præsident Ulysses S. Grant, og stillede også til valg for den anden periode. Han måtte da se sig slået af Henry Wilson. 

Colfax døde af en blodprop i 1885.

Se også 
 Amerikanske vicepræsidenter

USA's vicepræsidenter
Personer fra New York City
Personer fra Indiana
Hannibal Hamlin

Hannibal Hamlin (født 27. august 1809, død 4. juli 1891) var USA's 15. vicepræsident. Han gjorde tjeneste under præsident Abraham Lincoln i perioden 1861 – 1865. 

Hamlin var uddannet jurist, og praktiserede i hjemstaten Maine frem til han begyndte sin politiske karriere som repræsentant i Underhuset i Maine i 1836. Derfra gik han i 1843 videre til Kongressen, hvor han først sad i Repræsentanternes hus i 4 år og derefter, fra 1848, i Senatet. 

Det vakte opsigt da Hamlin i 1856 trak sig fra det demokratiske parti og gik over til det nystartede republikanske parti. Grunden til overgangen var uenighed omkring spørgsmålet om slaveri i USA, Hamlin havde længe været modstander af slavehold. Republikanerne nominerede ham til guvernør for Maine, og i januar 1857 tiltrådt han. 

Efter præsidentvalget i 1860 blev han vicepræsident i USA. Han blev da den 15. i rækken, og den første fra Det republikanske parti. Her arbejdede han videre mod slaveriet, og i 1865 var det i praksis afskaffet. Hamlin forblev i politikken som senator frem til 1881.

Hannibal Hamlin døde 4. juli 1891, 81 år gammel.

Se også 
 Amerikanske vicepræsidenter

Eksterne henvisninger 

USA's vicepræsidenter
Personer fra Maine
Guvernører i Maine
John C. Breckinridge

John Cabell Breckinridge (født 16. januar 1821, død 17. maj 1875) var en amerikansk advokat, politiker og general for Konføderationen under den amerikanske borgerkrig. Som politiker sad han i kongressen, både i Repræsentanternes hus og i Senatet som senator for Kentucky. Han var den sidste krigsminister for konføderationen og senere blev han den 14. vicepræsident i USA. Han gjorde tjeneste under præsident James Buchanan i perioden 1857 – 1861, og er den yngste vicepræsident i USA's historie. 

Breckinridge stillede op som præsidentkandidat ved valget i 1860, men tabte til republikaneren Abraham Lincoln.

Se også 
 Amerikanske vicepræsidenter

USA's vicepræsidenter
Personer fra Kentucky
Generaler fra Amerikas Konfødererede Stater
Advokater fra USA
Medlemmer af Senatet i USA
Justitsministre fra USA
Charles Curtis

Charles Curtis (25. januar 1860 – 8. februar 1936) var en amerikansk politiker, der var medlem af Repræsentanternes Hus for Republikanerne og USA's 31. vicepræsident.

Curtis mor var trekvart indianer, og han tilbragte dele af sin opvækst i et indianerreservat. Han var den første person uden ren europæisk afstamning, der opnåede det næsthøjeste embede i amerikansk politik. 

Han blev født i Kansas hovedstad Topeka, og som de fleste tidligere vicepræsidenter var han uddannet advokat. Han praktiserede som sagfører og offentlig anklager, før han i 1893 blev indvalgt i Repræsentanternes hus. Her sad han indtil 1907, da han blev udpeget til en plads i USA's senat, efter en senator havde trukket sig tilbage. Han var senator fra 1907 til 1929, med undtagelse af årene 1913–1915. I 1929 udtrådte han af Senatet for at indtage vicepræsidentembedet under præsident Herbert Hoover.

Efter tiden i Det hvide hus genoptog han i 1933 sin advokatpraksis, denne gang i Washington, D.C., hvor han døde af en blodprop i 1936.

Se også 
 Amerikanske vicepræsidenter

Eksterne henvisninger 

USA's vicepræsidenter
Ratchet & Clank: Going Commando

Ratchet & Clank: Going Commando (også kendt som Ratchet & Clank 2) er fortsættelsen til Ratchet & Clank, spillet udkom i 2003.

Eksterne henvisninger 
 

Going Commando
Platformspil
Computerspil fra 2003
PlayStation 2-spil
Deutschland Tour 2008

Deutschland Tour 2008 var den 10. udgave af Deutschland Tour og blev arrangeret mellem  29. august og 6. september 2008. Prologen og første etape foregik i Østrig.

I tillæg til ProTour-holdene kom de professionelle kontinentalhold
Team Volksbank og Skil-Shimano også til start.

Linus Gerdemann vandt sammenlagt foran sin holdkammerat Thomas Lövkvist som vandt pointkonkurrencen og ungdomskonkurrencen.

Etaper

Prolog – 29. august 2008:  Kitzbühel , 3,6 km (tempo)

1. etape – 30. august 2008:  Kitzbühel – Hochfügen, 178 km

2. etape – 31. august 2008:  München – Hesselberg, 182,6 km

3. etape – 1. september 2008: Herrieden – Wiesloch, 214,9 km

4. etape – 2. september 2008: Wiesloch – Mainz, 174 km

5. etape – 3. september 2008: Mainz – Winterberg, 218,4 km

6. etape – 4. september 2008: Bad Fredeburg – Neuss, 188,8 km

7. etape – 5. september 2008: Neuss – Georgsmarienhütte, 214,3 km

8. etape – 6. september 2008: Bremen, 34 km (tempo)

Trøjernes fordeling gennem løbet

Sammenlagt

Pointkonkurrencen

Bjergkonkurrencen

Ungdomskonkurrencen

Holdkonkurrencen 

UCI ProTour 2008
2008
Bandar Imam

Bandar Imam Khomeini (Persisk بندرامام خمینی) er en havneby ved den Persiske Golf i Irans Khusistan -provins. Før Den iranske revolution i 1979 var den kendt som Bandar Shahpur. Den er opkaldt efter ayatollah Seyyid Ruhollah Khomeini.

Havnens historie 
Havnen befinder sig ved Den Transiranske Jernbanes startpunkt, forbindende den Persiske Golf med Tehran og videre til Det Kaspiske Hav. Under 2. verdenskrig bestod den blot af en bølgebryder, to forankringssteder, en jernbanestopklods og en civil bebyggelse nogle kilometer væk. Havnen var først på tyske og italienske hænder, men blev stormet den 25. august 1941 af en kombineret russisk, britisk og indisk styrke, understøttet af Royal Navy. Derefter blev den administreret af US Army 482nd Port Battalion, og tjente som et kritisk forsyningspunkt for allieret hjælp til Rusland. Havnefaciliteterne blev også brugt for kølhaling af handels- og militærfartøjer til reparation. Tre ekstra kajer blev bygget i løbet af krigen..

Havne operationer 
Havnen er et gennemgangssted for containere, bulk-cargo og generel cargo. Iran Shipping Lines (IRISL) har ekslusiv adgang til faciliteterne. I 2005 foreslog den iranske regering
direkte container afskibninger mellem havnen og vesteuropa, men forhandlingerne med rederierne hvad angår dedikerede havnefaciliteter er endnu ikke afsluttede. 
Havnen har syv terminaler med 40 fortøjningssteder med en samlet længde på 6.500 meter. 

Terminalerne understøttes af lagerbygninger med en kapacitet på 171.000 m² og opmagasineringsarealer i det fri dækkende 10.9 km².

Noter

Eksterne henvisninger 
 Iran Ports and Shipping Organization
 Bandar Imam (Imam Khomeini Port) Photo Gallery from the Khuzestan Governorship 

Stationer på Den Transiranske Jernbane
Iran
Kevin Kolb

Kevin Benjamin Kolb (født 24. august 1984 i Victoria, Texas, USA) er en amerikansk footballspiller (quarterback), der pt. er free agent. Han har tidligere spillet i NFL for Philadelphia Eagles, Arizona Cardinals og Buffalo Bills.

Klubber 
 Philadelphia Eagles (2007–2010)
 Arizona Cardinals (2011–2012)
 Buffalo Bills (2013)

Eksterne henvisninger 

 

Amerikansk fodbold-spillere fra Texas
Amerikansk fodbold-spillere fra Philadelphia Eagles
Amerikansk fodbold-spillere fra Buffalo Bills
Amerikansk fodbold-spillere fra Arizona Cardinals
Amerikansk fodbold-quarterbacks
Lorenzo Booker

Lorenzo Booker (født 14. juni 1984 i Oxnard, Californien, USA) er en amerikansk footballspiller (running back), der i øjeblikket er free agent. Han har tidligere spillet i NFL for Miami Dolphins, Philadelphia Eagles, Minnesota Vikings og Chicago Bears.

Klubber 
 2007: Miami Dolphins
 2008: Philadelphia Eagles
 2010-: Hartford Colonials (United Football League)
 2010-2011: Minnesota Vikings
 2012: Chicago Bears

Eksterne henvisninger 

 Spillerinfo

Amerikansk fodbold-spillere fra Californien
Amerikansk fodbold-spillere fra Miami Dolphins
Amerikansk fodbold-spillere fra Philadelphia Eagles
Amerikansk fodbold-spillere fra Minnesota Vikings
Amerikansk fodbold-running backs
Großer Feldberg

Großer Feldberg er det højeste bjerg i Taunuskæden i Tyskland med en højde på 878 meter over havet. Bjerget ligger i landkreis Hochtaunuskreis i Hessen. På toppen står et TV- og radiotårn.

Großer Feldberg er en af de mest markante mittelgebirgetoppe i Tyskland, og kan ses helt op til 109 km væk, fra Wasserkuppe i Rhön.

Eksterne henvisninger 

 Webkamera 

Bjerge i Tyskland
Tony Hunt

Antonio Christopher "Tony" Hunt (født 24. november 1985 i San Antonio, Texas, USA) er en tidligere amerikansk footballspiller, der spillede i NFL som running back for Philadelphia Eagles. Han blev draftet til ligaen af Eagles i 2007, og stoppede karrieren allerede året efter.

Klubber 
 2007-2008: Philadelphia Eagles

Eksterne henvisninger 
 

Amerikansk fodbold-spillere fra Texas
Amerikansk fodbold-spillere fra Philadelphia Eagles
Amerikansk fodbold-running backs
Personer fra San Antonio
Ratchet & Clank: Up Your Arsenal

Ratchet & Clank: Up Your Arsenal (også kendt som Ratchet & Clank 3) er et spil i spilserien Ratchet & Clank, det udkom i 2004.

Eksterne henvisninger 
 

Up Your Arsenal
Platformspil
Computerspil fra 2004
PlayStation 2-spil

de:Ratchet & Clank#Ratchet & Clank 3
Kevin Curtis

Kevin Deevon Curtis (født 17. juni 1978 i Murray, Utah, USA) er en amerikansk footballspiller (wide receiver) der pt. er free agent. Han har spillet en årrække i NFL, hvor han har repræsenteret fem forskellige klubber.

Klubber 
 St. Louis Rams (2003–2006)
 Philadelphia Eagles (2007–2009)
 Miami Dolphins (2010)
 Kansas City Chiefs (2010)
 Tennessee Titans (2011)

Eksterne henvisninger 
 

Amerikansk fodbold-spillere fra Utah
Amerikansk fodbold-spillere fra St. Louis Rams
Amerikansk fodbold-spillere fra Philadelphia Eagles
Amerikansk fodbold-spillere fra Miami Dolphins
Amerikansk fodbold-spillere fra Kansas City Chiefs
Amerikansk fodbold-spillere fra Tennessee Titans
Amerikansk fodbold-wide receivers
Personer fra Salt Lake City